Gatlin satte 12. mai 2006 ny verdensrekord på 100 m med tiden 9,76 i et Super Grand Prix-stevne i Doha, Qatar. Fem dager senere ble imidlertid tiden fra Qatar korrigert til 9,77. Det betyr at Gatlin bare tangerte Asafa Powells ett år gamle rekord. Han vant også 100 meter i USA-mesterskapet i friidrett utendørs i juni 2006, men både tiden fra Qatar og seieren i USA-mesterskapet er blitt strøket på grunn av dopingsaken mot ham i 2006.